**Ministru kabineta noteikumu projekta „Noteikumi par 2013./2014.mācību gada un mācību semestru sākuma un beigu laiku” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Noteikumi par 2013./2014.mācību gada un mācību semestru sākumu un beigu laiku” (turpmāk – noteikumu projekts) ir sagatavots saskaņā ar Vispārējās izglītības likuma 4.panta 16.punktu, kas paredz, ka Ministru kabinets nosaka mācību gada un mācību semestru sākuma un beigu laiku. |
| 2. | Pašreizējā situācija un problēmas | Ministru kabineta 2012.gada 10.aprīļa noteikumi Nr.259 „Noteikumi par 2012./2013.mācību gada un mācību semestru sākuma un beigu laiku” nosaka 2012./2013.mācību gada un mācību semestru sākuma un beigu laiku tām vispārējās izglītības iestādēm, kuras īsteno vispārējās pamatizglītības programmas un vispārējās vidējās izglītības programmas. Ministru kabineta noteikumi, kas noteiktu 2013./2014.mācību gada un mācību semestru sākuma un beigu laiku, nav izdoti. Lai samazinātu vispārējās vidējās izglītības izglītojamo slodzi un spriedzi pārbaudījumu laikā maija beigās un jūnijā, kā arī palielinātu dienu skaitu starp valsts pārbaudījumiem vispārējā vidējā izglītībā jau 2012.gadā Izglītības un zinātnes ministrija izvērtēja variantus, kādā organizēt centralizētos eksāmenus: - organizēt izglītojamiem brīvdienu laikā, mainot brīvdienu grafiku; - mācību procesa laikā, eksāmenus kārtojot februārī, martā, aprīlī utt.;  - nemainīt eksāmenu grafiku.Tika veikta visu ieinteresēto un iesaistīto personu (12.klašu absolventi, vecāku pārstāvji, kuri darbojas Izglītības un zinātnes ministrijas darba grupās, skolotāji, izglītības iestāžu vadītāji, izglītības pārvalžu speciālisti, izglītības darbinieku profesionālo organizāciju pārstāvji) ekspress aptauja un viedokļu izvērtēšana.Minētais risinājums ļāva:* - saglabāt ierasto eksāmenu norises kārtību, kas nodrošina nepieciešamo skolotāju skaitu eksāmenu vadīšanai un novērošanai (angļu valodas centralizētā eksāmena norises procesā ir iesaistīti aptuveni 2200 skolotāji). Novērotāji un eksāmenu vadītāji ir citu izglītības iestāžu un citu mācību priekšmetu skolotāji, kuri brīvdienu laikā tiks nodarbināti eksāmena procesā un šajā laikā viņi neveic savu priekšmetu mācīšanu;
* - netraucēt citu klašu mācību procesu, jo izglītojamajiem no 1. līdz 11.klasei šajā laikā ir pavasara brīvdienas.
* Tādējādi, noteikumu projektā izglītojamiem no 1.-11.klasei un 12.klases klases izglītojamiem ir plānotas pavasara brīvdienas dažādos laikos.

Ministru kabineta 2012.gada 10.aprīļa noteikumu Nr.259 „Noteikumi par 2012./2013.mācību gada un mācību semestru sākuma un beigu laiku” 9.punktā ir noteikts, ka izglītības iestāde patstāvīgi pieņem lēmumu par projektu nedēļas norises laiku. Projektu nedēļu organizē otrajā semestrī. Veicinot skolu autonomiju un mācību procesa organizācijas formu modernizēšanu un dažādošanu, noteikumu projektā ir jāiekļauj precizēts regulējums, ka izglītības iestāde patstāvīgi pieņem lēmumu par projektu (kā viena no mūsdienīga mācību procesa mācību metodēm) norises laiku, kas nepārsniedz piecas darba dienas mācību gadā.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts nosaka laiku, kurā vispārējās izglītības iestādēs sāk un pabeidz 2013./2014.mācību gadu un organizē brīvlaikus.Noteikumu projekts nosaka, ka izglītības iestādes dibinātājam ir tiesības pieņemt lēmumu par mācību gada pagarinājumu, ja rodas ārkārtējas situācijas.Noteikumu projekts nosaka, ka izglītības iestāde patstāvīgi pieņem lēmumu par projektu norises laiku, kas nepārsniedz piecas darba dienas mācību gadā.  |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II Tiesību akta projekta ietekme uz sabiedrību** |
| 1. | Sabiedrības mērķgrupa | Noteikumu projekts attiecas uz vispārējās izglītības iestāžu 1.-12.klašu izglītojamajiem (~ 202300 izglītojamie). |
| 2.  | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Vispārējās izglītības iestāžu 1.-12.klašu izglītojamo vecāki.  |
| 3.  | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7.  | Cita informācija | Nav. |

|  |
| --- |
| **IV Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekts valsts pārbaudījumu norises laika grafika plānojumā ir savstarpēji saskaņots ar Ministru kabineta noteikumu projektu „Noteikumi par valsts pārbaudes darbu norises laiku 2013./2014.mācību gadā”, ko izstrādā Valsts izglītības satura centrs sadarbībā ar Izglītības un zinātnes ministriju. Minētais noteikumu projekts tuvākajā laikā tiks virzīts izsludināšanai Valsts sekretāru sanāksmē.  |
| 2.  | Cita informācija | Projekts šo jomu neskar. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Sabiedrības informēšanas pasākumi – 2012.gada 19.decembrī informācija sniegta novadu un republikas pilsētu izglītības speciālistu seminārā; 2013.gada 11.janvārī Amatas novada pašvaldības administrācijas darbiniekiem; 2013.gada 16.janvārī Saldus novada domes skolu vadītāju seminārā.  |
| 2. | Sabiedrības līdzdalība projekta izstrādē  | Noteikumu projekts apspriests Izglītības un zinātnes ministrijas darba grupās, kuras strādā pie Reformu īstenošanas rīcības plāna vispārējā izglītībā īstenošanas. Darba grupās darbojās deleģēti pārstāvji no Latvijas Izglītības un zinātnes darbinieku arodbiedrības, Latvijas Izglītības vadītāju asociācijas, biedrības „Latvijas Skolu psihologu asociācija”, biedrības „Latvijas vecāku kustība”, Izglītības attīstības centrapārstāvji. |
| 3. | Sabiedrības līdzdalības rezultāti  | Novadu un republikas pilsētas izglītības speciālisti, Izglītības un zinātnes ministrijas darba grupas pārstāvji, kuri strādā pie Reformu īstenošanas rīcības plāna vispārējā izglītībā, atbalsta noteikumu projekta tālāko virzību. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Vispārējās izglītības iestādes, kuras īsteno vispārējās pamatizglītības programmas un vispārējās vidējās izglītības programmas.  |
| 2. | Projekta izpildes ietekme uz pārvaldes funkcijām  | Projekta izpilde neatstās ietekmi uz to institūciju, kuras piedalīsies projekta izpildē, funkcijām un uzdevumiem. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Normatīvā akta izpilde tiks nodrošināta esošo institūciju ietvaros. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Anotācijas III un V sadaļa – projekts šīs jomas neskar.

Labklājības ministre,

izglītības un zinātnes ministra

pienākumu izpildītāja I.Viņķele

Vizē:

Valsts sekretāra vietniece –

Struktūrfondu un starptautisko

finanšu instrumentu departamenta direktore,

valsts sekretāra pienākumu izpildītāja L.Sīka

04.03.2013

930

Dz.Mergupe-Kutraite

67047817, dzintra.mergupe@izm.gov.lv